Konec 19. stoletja so v Svetem Petru na Krasu, današnji Pivki, postavili večjo žago, ki je predelovala les iz okoliških gozdov, predvsem iz Javornikov. Med prvo svetovno vojno se je zaradi bližnje Soške fronte potreba po žaganem lesu močno povečala. Da bi povečali prizvodnjo rezanega lesa je avstrijsko vojaško poveljstvo odobrilo lastniku žage dobavo potrebnega materiala za graditev gozdne železnice, ki bi žago oskrbovala s potrebno hlodovino.